Diari Oficial de la Generalitat Valenciana


Sumari del DOGV 3468, del 07-04-1999 (1999/2176)

ORDRE de 24 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, dels terrenys de 1.400 metres quadrats de superfície, situats en la partida de Gausa, zona coneguda com marjal del Moro, del terme municipal de Sagunt (València) que formen part de les parcel·les cadastrals 937 i 938.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3468

Data del DOGV
:   07-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/2176


Data del document
:   24-02-1999

Organisme emissor
:   Conselleria d'Economia, Hisenda i Administració Pública

Tipus de document
:   Ordre

Descriptors 

:   * Sagunt
    * propietat immobiliària
    * cultura regional

ORDRE de 24 de febrer de 1999, de la Conselleria d'Economia, Hisenda i Administració Pública, per la qual s'acorda l'afectació al domini públic de la Generalitat Valenciana, dels terrenys de 1.400 metres quadrats de superfície, situats en la partida de Gausa, zona coneguda com marjal del Moro, del terme municipal de Sagunt (València) que formen part de les parcel·les cadastrals 937 i 938. [1999/X2176]
  
Mitjançant escriptura de compravenda, atorgada davant el notari de València el senyor Vicente Micó Giner, el 14 d'octubre de 1994, la Generalitat Valenciana va adquirir uns terrenys en la partida de Gausa del terme municipal de Sagunt (València), que consta en l'Inventari General de Béns i Drets de la Generalitat Valenciana com a bé patrimonial amb el número A02/46/220/0026.
  
Per Ordre de 3 d'octubre de 1997, de la Conselleria d'Economia, Hisenda i Administració Pública foren afectats, per a la creació d'un centre d'educació ambiental, l'immoble denominat Alqueria dels Frares, situat en la zona coneguda com marjal del Moro, en la partida de Gausa del terme municipal de Sagunt (València), així com deu hectàrees annexes a aquest, i en data 7 d'octubre de 1997 es va subscriure la corresponent acta d'afectació amb la Conselleria de Medi Ambient.
  
La conselleria esmentada ha sol·licitat l'afectació de 1.400 metres quadrats de terrenys confrontants amb els ja afectats, que formen part de les parcel·les cadastrals 937 i 938, amb la finalitat d'ubicar-hi un aparcament per als autobusos i cotxes que visitaran el Centre d'Educació Ambiental de la Comunitat Valenciana.
  
Per això, d'acord amb el que disposen els articles 61 i 62 de la Llei 3/1986, de 24 d'octubre, de Patrimoni de la Generalitat Valenciana, procedeix l'afectació de l'immoble esmentat als fins anteriorment assenyalats, competència de la Conselleria de Medi Ambient.
  
En virtut d'això, d'acord amb les facultats que tinc atribuïdes per l'article 62.2 de la Llei 3/1986, de 24 d'octubre, de Patrimoni de la Generalitat Valenciana
  
ORDENE
  
Primer
  
Afectar al domini públic de la Generalitat Valenciana, amb la finalitat d'ubicar-hi un aparcament per als autobusos i cotxes que visitaran el Centre d'Educació Ambiental de la Comunitat Valenciana, els terrenys de 1.400 metres quadrats situats en la partida de Gausa del terme municipal de Sagunt (València), zona coneguda com Marjal del Moro, del terme municipal de Sagunt (València), que formen part de les parcel·les cadastrals 937 i 938.
  
Aquests terrenys confronten amb la denominada Alqueria dels Frares i zona annexa, en la qual s'ubica el Centre d'Educació Ambiental de la Comunitat Valenciana.
  
Segon
  
L'immoble queda integrat en el domini públic de la Generalitat Valenciana, i correspon a la Conselleria de Medi Ambient l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Tributs i Patrimoni per a formalitzar la corresponent acta d'afectació.
  
València, 24 de febrer de 1999
  
El conseller d'Economia, Hisenda i Administració Pública,